LidanRubinov/Halacha-QA huggingface dataset:
שאלה: קליפות שאינן ראויות למאכל בהמות: אם יש על השולחן קליפות שאינן ראיות למאכל בהמה בשבת, איך אפשר לקחת אותן משם? (השולחן גדול ולא ניתן להרימו בנקל)
תשובה: סילוק הגרעינים מהשולחן יכול להעשות בכמה צורות: 1. ניעור המפה כולה. 2. גרירת הקליפות ע"י סכין וכד' שתי האפשרויות הללו מותרות עפ"י הכלל טלטול מן הצד (כלומר לא בידים) לצורך דבר המותר. ולכן צורות טלטול אלו מותרות אם יש צורך שהשולחן יהיה נקי מלכלוך. גם רצון שהשולחן לא יהיה מלוכלך נחשב צורך. 3. במקרה שיש הרבה לכלוך או שהוא מדיף ריח לא נעים באופן כזה שבני הבית לא מרגישים בנוח, מותר לזרוק את הקליפות בידים מדין 'גרף של רעי'.  שו"ע שח כז ובמ"ב קטו
שאלה: לשון הרע בהודעת מסרון: אם חבריי רצו שאבוא איתם לאנשהו, ויש שם אחד שאני לא רוצה להיות איתו. האם בזה שאומר להם "אין לי מה לעשות עם פלוני" זה לשון הרע? (בהודעת מיסרון ולא בדיבור).
תשובה: אין הבדל בדין לשון הרע בין מסרון לדיבור. אם התגובה עניינית נראה שאין בזה לשון הרע.
שאלה: שינה על הצד: ידוע שעדיף לישון על הצד כדי להינצל מהעוון ר"ל. אם קשה לישון על הצד מפאת כאב בחזה או משהו כזה?
תשובה: אפשר להטות קצת לצד אפילו אם לא לגמרי, ובמצבך זה מספיק.
שאלה: פעילות גופנית בשבת: האם מותר לעשות פעילות גופנית בשבת? אם לא, למה?
תשובה: אין להתעמל בשבת משום שגורם לזיעה ולפעמים נותנים תרופות לחולים להוצאת הזיעה ולכן נאסר כשם שאסור לעשות שאר רפואות שמא ישחוק סממנים ויכין תרופות. (ראה שו"ע סי' שכח סע' מב וכן שמירת שבת כהלכתה פרק יד סע' מג)
שאלה: החזרת חוב כעבור זמן: אם יש לי חוב של 100 ש"ח כלפי אדם, מלפני שנתיים שטרם החזרתי. כמה עליי לשלם לו כיום? (הרי הערך עלה)
תשובה: זה לא משנה. ח ראו את העליות והירידות לא בכושר הקניה של הכסף אלה בחפצים ואם ישנה זה נקרה ריבית וגם לשני אסור לקבל. אם לווה 100 כסף צריך להחזיר 100.
שאלה: ביטול הזמנה עבודה ופיצוי - העבודה לא בוצעה: ברשותנו דירה שחשבנו להשכיר והזמנתי נגר להכנת ארונות מטבח. הוא ביקר ושרטט תוכנית, וכעבור זמן הוזמן והכין הצעה משודרגת. נתתי לו מראש (לפני למעלה מחודשיים) את הת המלא, 6,700 ש"ח. בינתיים שינינו דעתנו, מכרנו את הדירה והודענו על כך מייד לנגר, שאנחנו מבטלים את הזמנת העבודה. אציין שבינתיים לא ביצע בפועל שום עבודה (זה היה לפני סוכות), לא ניסר אפילו שום קרש. האם אני צריך לשלם לו על הכנת השרטוט והגשת הצעת עבודה? הרי מקובל שאדם מבקש כמה הצעות עבודה מאנשים שונים כדי לבחור את המתאים לו, ובעלי המלאכה נותני ההצעה יודעים שלמרות שטרחו ותכננו לא יזמינו אצלם. מאידך, במקרה זה, כיוון שבעבר ביצע בשבילנו עבודות, ברור היה שאת העבודה הוא יקבל. האם העובדה שקיבל את כל הת מראש ויכול היה להשתמש בכסף קובעת משהו (זו לא ממש הלוואה).
תשובה: מקובל שהנגרים נותנים סקיצה ראשונית כללית עם הצעת מחיר ואם הלקוח בוחר בהם הם באים למדוד ונותנים תוכנית מפורטת יותר, ומשקיעים בהכנתה זמן רב, עריכת תוכנית כזו היא שוות כסף. אין הנגרים דורשים כסף באופן פרטני על עריכת התוכנית אלא נותנים מחיר כללי על כל העבודה, אולם במידה והלקוח התחרט לאחר קבלת התוכנית, עליו לשלם על התוכנית. במיוחד במקרה שלנו, שהכסף שולם מראש. שוויה של תוכנית כזו הינה בערך 700 ש"ח לתוכנית ממוחשבת, ו-500 ש"ח לתוכנית ידנית. לכן, עליו להחזיר לך את מה ששילמת בקיזוז הסכום הנ"ל. הרב ניר אביב
שאלה: הגוונים השונים בעם ישראל: יש לי שאלה שמטרידה אותי זמן רב. לאחרונה נשאלתי ע"י עמית לעבודה, איך ייתכן שעם ישראל שהוא צאצא של אותו אב (יעקב אבינו), מורכב מכ"כ הרבה קבוצות שונות, שמאד נבדלות אחת מהשנייה במראה החיצוני? אייך ייתכן שכל קבוצה דומה מאד במראה החיצוני שלה לאותו עם ששוכן במדינה בגולה שממנה עלתה לא"י? טענתו הייתה, שלא ייתכן שאלו שינויים גנטיים שנובעים מחיים ממושכים באזור מסויים (לדוגמא יוצאי פולין בהירים מאד מכיוון שהאקלים שם קר מאד וכו ), שכן לגורמים אלו לוקח עשרות אלפי שנים לשנות את המבנה הגנטי של האדם. ולכן מתחייב שהייתה התבוללות גדולה מאד של יהודים עם עמי המקום, כלומד היו הרבה מאד נישואים של יהודיות לדוגמא, עם גויים. כמו"כ קראתי באיזשהו מקום בגמרא, ששם נאמר שהיהודים צבעם אינו לבן ואינו שחור אלא חום. לי מאד קשה לקבל את הטענה הזאת, הרי היהדות מקפידה מאד בנושא של התבוללות! איך ייתכן שכ"כ הרבה יהודים התבוללו?האם הרוב המוחלט של היהודים כיום הוא בעצם עירוב של גויים עם יהודים? מראש,
תשובה: כל הדורות עם ישראל נשמר מהתבוללות. מעטים מאומות העולם התגיירו. ושוני במראה נובע מהמקומות שם היו היהודים. והשוני ניכר כבר אחרי שנים שלוש דורות. תסתכל על סבים שבאו מחו"ל ועל הנכדים שלהם מאותו מוצא שנולדו בארץ ותראה את ההבדל.
שאלה: רמיזה לנכרי דרך סיפור בשבת: אם רומזים לנכרי דרך סיפור דברים בשבת והנכרי מבין ועושה את המלאכה בשביל ישראל. האם זה מותר? ואם כן, הרי הגוי עושה את המלאכה בשביל ישראל!!! וגוי שעשה מלאכה בשביל ישראל אסור לישראל להינות ממנה!!??
תשובה: זוהי שאלה חשובה וטוב שנשאלה. רוב בני האדם חושבים שאם רומזים והגוי עושה מעצמו זה ר וזה אינו נכון. ההלכה אומרת, שאם גוי עשה מלאכה בשבילי בלי רמז מצידי ואף ללא רצוני, זה אסור בשבת. על אחת כמה וכמה אם רומזים לו. כל מה שנהגו לרמוז זה במלאכה שמותר לכתחילה, כמו חולה או קטן שהוא דומה לחולה, בצרכים האלה אנו מתירים להשתמש בגוי ואז אומרים ברמז. בדבר שאסור מצד עצמו הרמז לא יפתור את הבעיה כי זה אסור מצד עצמו וכל שכן על ידי רמז מיהודי.
שאלה: ניתוחים פלסטיים וניתוחים ביכלל: האם לפי ההלכה ניתן לרופא שהוא גבר לגעת באישה לצורך הניתוח או שאישה מחויבת לעבור ניתוח אצל רופאה אישה גם אם זה עלול להשפיע על איכות תוצאות הניתוח? האם התשובה שונה בין אם זה ניתוח לצורכי יופי או לצורכי בריאות?
תשובה: מותר. הוא טרוד במלאכתו וזה לא מגע של חיבה. ואין הבדל בין הניתוח הוא ליופי או בריאות.
שאלה: אורח בחנוכה: הרב 1. האם יש הבדל בדין אכסנאי בין הרב מרדכי אליהו זצ"ל לבין הרב עובדיה יוסף? לדוגמה כאשר אני מתארח אצל הוריי באחד מימות החג. 2. בשבת חנוכה אשתי ואני מתארחים אצל הוריה ובמוצאי שבת נוסע להוריי, האם כשאגיע לבית הוריי אצטרך להדליק נר מכיוון שלא הייתי בהדלקה שלהם או שלא צריך בגלל שהם הוציאו אותי ידי חובה למרות שלא הייתי בביתם עדיין? חנוכה שמח!
תשובה: צריך להדליק בבית שוב, כיוון שלא היית שם בשעת ההדלקה ואין זה ביתך - הם לא הוציאו אותך ידי חובה.
שאלה: לקיחת בקבוק יין מהחתונה הביתה: אבקש להציג 2 נושאים ולדעת- האם מדובר בגזל? מקרה ראשון- במקום עבודתי נתלו בלונים בכל הקומות לכבוד ארוע השקה שנערך בחברה באותו היום. האם אוכל בסוף יום העבודה, כשיש לציין שאני מסיים מאוחר בערב כשהבניין כמעט ריק,לקחת מספר בלונים הביתה לילדיי? (ישנו יסוד סביר להניח שלמחרת בבוקר הבלונים יזרקו לפח, אך אין וודאות בעניין) מקרה שני- הייתי בחתונה ובתחילת הארוע הוגש בקבוק יין לשולחן בו ישבתי, שכלל עוד 6 אנשים, בסוף הארוע הבקבוק נשאר סגור על השולחן.האם אוכל לקחת אותו הביתה?
תשובה: 1. תלוי מה המציאות, צריך לשאול את המנהל. זה תלוי אם הם הפקירו את הבלונים או לא. 2. אסור לקחת, זה שייך לאולם או לבעל השמחה.
שאלה: המקור למעלת תהילים: קראתי תשובה שכתבת בנושא: תהילים לרפואת חולה והרב ענה - "על מעלת תהילים כתבו רבים מגדולי ישראל. יש לכך מקור בגמ, שדוד המלך ביקש שספר תהילים יהיה לו מעמד מיוחד כמו קורא בתורה." רציתי לדעת מהו המקור.היכן זה רשום בגמרא? מראש, חנוכה שמח:-) השאלה נשאלה בהמשך לשאלה "תהילים לרפואת חולה"
תשובה: : המקור לדברים ממדרש תהילים על הפרק הראשון על הפסוק יהיו לרצון אמרי פי: מדרש תהלים (בובר) מזמור א ד"ה  ח   אשרי האיש ועליהם הוא אומר יהיו לרצון אמרי פי והגיון לבי לפניך (תהלים יט טו), שיעשו לדורות, ויוחקו לדורות, ואל יהו קורין בהם כקורין בספרי מירס, אלא יהיו קורין בהם והוגין בהם, ונוטלין עליהן שכר כנגעים ואהלות. יהיו לרצון אמרי פי.
שאלה: לימוד תורה מעורב עד גיל 13: בבית הכנסת שלנו עלתה הצעה לשלב גם בנות עד כתה ח בערב לימוד תורה שנקרא "אבות ובנים" האם מותר הדבר או שיש להמנע ממנו בכל מחיר, והאם מיקום הלימוד המעורב דהיינו לא בבית הכנסת יכול להיות מותר?
תשובה: יש לעודד מאוד את הדבר הזה. יש לעודד בנות ללמוד עם ההורים, ולא רק עד כיתה ח'. כמובן שלא בערבוביה אלא לחלק את בית הכנסת כמו שרגילים לחלק, עם מחיצה או איזו הפרדה.
שאלה: אין דבר העומד בפני הרצון: אומרים אין דבר העומד בפני הרצון. אני מבינה שכאשר אנחנו רוצים לעשות משהו בחיינו וזה תלוי בנו ונתאמץ וכו אנחנו יכולים להשיגו. האם המשפט הנ"ל כולל גם הישגים או הצלחה בתחום הזוגי דבר שלא תמיד תלוי רק בנו כי יש צד שני? האם הדבר נכון גם לגבי דברים חומריים החשובים לנו?
תשובה: : הדבר נכון גם לגבי זוגיות. בדרך כלל זה יוצא לפועל עם בן הזוג שאיתו נמצאים עתה. לפעמים הרצון יצא לפועל עם בן זוג אחר. בנוגע לדברים חומריים גם הרצון מאד חשוב אולם שם צריך להיות בחינת צדיק כדי שיתקיים בנו "ותגזור אומר ויקם לך". אנשים פשוטים מדרגת הרצון שלהם אינה כל כך עליונה, הם לא רוצים רצון שמתאים לרצון העליון ולכן הרצון שלהם פועל פחות במציאות. אולם רצון הוא פועל קצת במציאות.
שאלה: שלא לומר דבר שאינו אמת: שאלה שמטרידה אותי - כשאני קורא תהילים כיצד אני יכול לומר משפטים כגון " מה אהבתי תורתך כל היום היא שיחתי" או "לך לבדך חטאתי" וישנן עוד דוגמאות בכיוצא בזה, דברים שהיו נכונים לדוד המלך אבל (לצערי) לא כל כך נכונים לגביי?
תשובה: אתה קורא את דברי דוד המלך שלגביו היו אמיתיים ואתה מצפה שתזכה להתקרב למדרגה זו.
שאלה: כיצד אני צריך לפעול?: אני מתפלל 3 תפילות ואני גם קורא תהילים אבל עדיין מרגיש שאני לא יכול להשים כיפה על הראש. מה כבוד הרב ממליץ לי לעשות? יום נעים
תשובה: ב"ה לך. מאוד שמחתי לקרוא על הדברים הנפלאים שאתה עושה, על התפילות ועל אמירת תהילים. זה ממש נפלא. פעמים רבות שאנשים נמצאים בתהליכים של התחזקות, והם עושים המון המון דברים נפלאים, והנה יש דברים שיותר קשה להם, ואז לפעמים הם נעצרים כמו תקועים במשהו שאי אפשר לעבור אותו, והקושי נותן להם תחושה מאוד קשה, וממש הורס את הכל. לכן מאוד מאוד חשוב, גם לשמוח בכל מה שאתה כן זוכה לעשות, במה שאתה זוכה להתקדם, במה שאתה זוכה להתמיד בדברים כל כך חשובים. דבר שני, חשוב מאוד לא להתעקש על מה שיותר קשה, יש עוד כל כך המון דברים לא פחות חשובים שאפשר להתקדם בהם, ולכן כדאי להשקיע במה שיותר קל, ובמה שיותר אפשרי, ובעזרת ה' בהמשך גם דברים שיותר קשים עכשיו יהיו יותר קלים. אחד מהדברים החשובים ביותר כדי להמשיך ולהתקדם זה להשקיע בלימוד תורה. התורה בונה את האדם, מכוונת אותו ונותנת לו את הכוחות להמשיך הלאה. נותנת לו את ההדרכה ואת הכל כדי שימשיך קדימה ויגיע למדרגות חדשות, לשמחה ולהמון שלמות. במכתבך לא כתבת לי על לימוד התורה שלך, אך נראה לי שזה דבר שחשוב מאוד להתקדם, וזה יהיה לך מאוד מאוד טוב. אם תרצה אשמח להיות בקשר דרך האימייל שלי, ותוכל לכתוב לי מעט יותר פרטים עליך, ואשתדל לקשר אותך למקום לימוד, ולמישהו שתוכל ללמוד איתו ולהתקדם בשמחה. בברכת והמון המון הצלחה הרב יצחק גרינבלט zahig1 gmail.com
שאלה: מלאכת צובע: ברצוני לשאול מספר שאלות ותהיתי אם תוכל לענות לי בהקדם האפשרי: 1. מהן הפעולות האסורות הנלמדות מדאורייתא במלאכת צובע? 2. מהן הפעולות הנלמדות המותרות ממלאכת צובע? 3. האם מותר לנגב יין במפית בהירה למרות שיודע שהמפית תצבע? 4. אם אדם שנגרם לו נזק בפניו ורוצה להסתירו בעזרת איפור בשבת האם רשאי? 5. האם מותר להתאפר בשבת באיפור שיורד לאחר זמן מועט (לדו ג חצי שעה)?
תשובה: צובע: אסור לצבוע בגדים, קירות, כלים, נעלים וגם את הגוף ולכן אין להתאפר בשבת ויש להסתפק באיפור מלפני השבת. מהתורה רק צביעה המתקיימת אסורה וח אסרו גם צביעה הנעלמת מאליה ולכן גם איפור זמני אסור. לנגב יין במפית מבד יש שאוסרים כיון שבד הוא חומר שרגילים לצובעו אולם במפית מנייר מותר כיון שלא רגילים לצבוע נייר ואין כאן צביעה אלא רק לכלוך.
שאלה: נסיעה בשבת עם נהג גוי: האם כשיש לנו מצוקה במניין בשבת ויש לנו בנמצא עובד זר "גוי", האם אפשר להשתמש בעובד הזר כדי שיביא ויחזיר יהודים לבית הכנסת ועם בעית מראית עין אפשר לחייבם ללבוש כיפות ואז ברור לכל כי הנסיעה בהיתר? והאם אפשר לנסוע עם נהג גוי גם סתם כך להנאתנו? בכבוד רב
תשובה: שמוש בגוי למלאכה דאורייתא אסור. נסיעה במכונית היא איסור הבערה דאוריייתא. גם עצם הישיבה במכונית נוסעת אסורה, כי משקלו של הנוסע גורם להגברת ההצתות. ואם הנסיעה היא מחוץ לעיר יש איסור תחומין. ופתיחת הדלתות וסגירתן מלוות איסורים שונים. בקיצור, גם אם יובאו האנשים ע"י גוי אין זה מניין ואסור להתפלל איתם כי הם חיללו שבת.
שאלה: תפילת מנחה אחרי ק"ש של ערבית לפני שקיעה: הרב, שכחתי שלא התפללתי מנחה, ועליתי כש"צ ערבית לפני השקיעה. לפני תפילת שמונה עשרה נזכרתי שלא התפללתי מנחה, והתכוונתי שתפילת שמונה עשרה תחשב לי לתפילת מנחה. האם יצאתי ידי חובת תפילת מנחה או ערבית או אף אחת מהן? כיצד נכון לנהוג לכתחילה? וחנוכה שמח
תשובה: בדיעבד יצא כתפילת מנחה. לכתחילה לא נכון לעשות את זה. וצריך אח"כ להתפלל שוב ערבית.
שאלה: לימוד תורה בלבוש קצר ובלי כיפה: הרבה פעמים לפני שאני נכנס לישון אני אוהב ללמוד מעט, אבל הבעיה היא שאני לבוש בבוקסר ולפעמים גם בלי כיפה. יש בזה בעיה?
תשובה: אם אתה רק מהרהר אין בעיה ללמוד כך. אם אתה לוקח ספר תכסה את ראשך. אין איסור לישון עם כיפה, רבים נוהגים כך.
שאלה: נגעי בתים - עונש או זכות: ישנם שני מדרשים בנוגע לנגעי בתים שלכאורה הם סותרים אחד את השני, אחד- נגעי בתים הם לטובתם של ישראל, שיגלו מטמוניות ואוצרות בקירות הבתים, שני- נגעי בתים הם באים כעונש, כמו נגעי הגוף, האם ישנה דרך כלשהי ליישב את הסתירה בין שני המדרשים?
תשובה: על שאלה זו השיב רבי דוד פארדו בביאורו הגדול לפירוש רש"י "משכיל לדוד" (ויקרא יד, לד), וכך כתב: ואף על גב דבאים גם כן נגעי בתים לעונש, וכדאמרינן "אין בעל הנפשות פוגע בנפשות תחילה, אלא תחילה באים על הבתים" וכו', מכל מקום מתחילת ביאתן לארץ מיהא לא באו דרך עונש אלא דרך שכר, וזה רמז כאן הכתוב.
שאלה: ברכת "שים ": מדוע אומרים שברכת שים היא ברכת הודאה, אבל היא מדברת על בקשה?
תשובה: שאלה זו נשאלה בספר אבודרהם לפני כ-700 שנה (תקון התפלות ועניניהם ד"ה מצות עשה) ושם עונה שתי תשובות. תשובתו הראשונה היא שהאמצעיות הם צרכי האדם, וג' אחרונות כולם כבוד הקב"ה כגון העבודה שנעבדנו (ברכת רצה) וכן ה ותשובתו השניה היא שכבוד הוא לרב שהרבים צריכין לו (לא הבנתי תשובתו השניה, מדוע האמצעיות אינן כבוד הרי גם בהן הרבים צריכים לו, אך כך הם דבריו, ואשמח לשמוע אם לך יהא הסבר טוב בתשובתו).
שאלה: מניין כהנים: איך ינהגו מניין שכולו כהנים בברכת כהנים? ומה יעשה החזן שגם הוא כהן?
תשובה: יעלו ויברכו לאחיהם שבשדות למרות שאין מי שאינו כהן בבית הכנסת. וההקראה של המילים אינה מעכבת.
שאלה: כספי מעשר: לכבוד הרב אני נער בן 17 ואני רוצה לדעת מה אפשר לעשות בכספי מעשר, למה אפשר להשתמש בהם, למי לתת וכו'. אשמח אם תסביר לי בקצרה. אשמח אם גם תיתן לי ברכה :)
תשובה: יש אומרים שיש לתת מעשר רק לעניים ועדיף לתלמידי חכמים. אמנם רבים מקלים לתת לכל צורך מצווה (שאין האדם עצמו מחוייב בה). וכדי שלא לתת לאנשים שאינם מהוגנים רצוי לתת למקומות שאתה יודע שישתמשו בכל הכסף למטרות צדקה. יש שהמליצו לחלק את המעשר לשלושה חלקים, לתורה, לחולים ולשאר מצוות.
שאלה: לנסוע לחו"ל ללמד שבע מצוות בני נח: האם מותר לנסוע לחו"ל אך ורק כדי ללמד עובדי אלילים את שבע מצוות בני נוח?
תשובה: אסור. אם הם בקשו מותר שזה דבר מצוה (או יודעים שיש כאלה שרוצים מותר).
שאלה: השביתה בתורה: לרבנים הנכבדים האם בתורה שבכתב יש עיסוק בעניין שביתת עובדים? היכן ובאיזה הקשר?
תשובה: מדין תורה פועל יכול לחזור בו מעבודתו באמצע זמנו, ונלמד הדבר מהפסוק "כי לי בני ישראל לעבדים" (ויקרא כה, נה) - בני ישראל הם עבדים לקב"ה ולא עבדים למי שהוא עצמו עבד. אך יש להדגיש שכל זה שלא במקום הפסד, אך במקום שבעל הבית מפסיד מכך, על הפועל לשאת בהפסדים. ומבוארים הדברים בשולחן ערוך חושן משפט סימן שלג'. אמנם שביתה היא מצב שהפועל אינו חוזר בו מרצונו לעבוד אלא הוא רוצה להמשיך אך כדי לשפר את תנאי עבודתו הוא יוצר לחץ על ידי שביתה כדי שימלאו את דרישותיו. מבחינה הלכתית כל מצב של סיכסוך צריך להגיע לדיון בצורה מסודרת לבית דין אלא אם השביתה היא כדי לאלץ את המעביד להגיע לבוררות. אמנם אם יש מנהג במדינה שמתבצעות שביתות על ידי התאגדות של ארגוני פועלים, יש לשביתה מקום בהלכה, כיון שעל דעת אפשרות כזו קיבל בעל הבית את הפועלים. אך יש בכך הרבה פרטים נוספים וניתן לעיין בהרחבה בתחומין כרך ה' עמ' 287. הרב תומר ישראלי
שאלה: עטיפה בציצית לתימנים: כיצד תימני-שאמי ההולך ע"פ מרן השו"ע וע"פ השתילי זתים עליו צריך להתעטף בטלית-גדול? האם כמו העטיפה שכותב המחבר, ש"מחזיר שתי ציציות לפניו ושתים לאחריו" (סי ח, ה"ד)? מעניין לעניין באותו עניין, האם אותו יהודי צריך להוציא את הציציות לבחוץ או להשאירן בפנים? ידוע שיהודי תימן נהגו להתעטף בטלית-גדול כל היום (ורק מעטים נהגו ללבוש גם טלית-קטן) על בגדיהם, אזי מסתמא הציציות היו בחוץ. לכבוד הרה"ג הי"ו, ולכל הצוות.
תשובה: 1. אם אתה נוהג כמנהגי תימן, תנהג כך לגמרי. 2. צריך להוציא ציציות בחוץ כמו שכותב המחבר. (בארץ לא נהגו ללבוש טלית גדול כל היום).
שאלה: המלצה לספרי לימוד: לכם אני מבקש המלצה למספר ספרים : א. ספרי תנך אשר מפרש בהרחבה יותר מאשר רש"י (פרוש שאפילו ילדים יוכלו להבין) והפירושים יהיו אפילו ממספר פרשנים בעברית (לא כתב רש"י ולא בארמית ). ב. ספר ללימוד 2 הלכות ביום בנושא לשון הרע, בשפה קלה עם פירוש. ג.ספר ללימוד 2 הלכות ביום בשפה קלה עם פירוש.
תשובה: א. פירוש "דעת מקרא" על התנ"ך. ב. "חפץ חיים". ג. "קיצור שולחן ערוך" - מקיף את כל ההלכות היום יומיות. ניתן גם ספרים לפי נושאים: "שמירת שבת כהלכתה", "פניני הלכה" ועוד. בברכת התורה, WWW.Yeshiva.org.il
שאלה: התרת נדרים לאישה גרושה: אני אישה ממוצא ספרדי, חזרתי בתשובה לאחר מות בעלי הראשון, ולאחר שהכרתי את בעלי השני. ב-6 השנים האחרונת הייתי נשואה לגבר תימני. בזמן שהיינו נשואים לקחתי על עצמי לנהוג לפי ההלכות והמנהגים המקובלים בעדה התימנית. משהתגרשתי, לפני כשבועיים, אני רוצה לנהוג לפי הלכות שתקפות לעדות המזרח. מה עלי לעשות?
תשובה: את צריכה לעשות התרת נדרים ואז תוכלי לנהוג כפי שאת רוצה.
שאלה: זיווג באתר הכרויות: רציתי לדעת אם אפשר להכנס לאתרי הכרויות באינטרנט באתרים אלו התמונות לא תמיד בשיא הצניעות, אני בעל תשובה ואני מחפש משהי להתחתן איתה, ואין לי כל כך אפשרויות ואני גם לא יודע למי לפנות בעניין השדכנות, הכי נוח לי זה באתר, אך שוב אין לדעת איזו תמונה תראה, האם זה מותר? (אתר הכרויות דתי)
תשובה: ב"ה לך. אני מאוד מבין אותך, את הרצונות ואת התחושות. אכן אין ספק שיש בעיה לא פשוטה ברוב רובם של האתרים. לצערנו הרב, אתרים רבים אינם שומרים די הצורך על הצניעות, ואף הרמה שבה מתעסקים עם הדברים מאוד ירודה. לכן אני מאוד מאוד לא ממליץ על היכרויות דך אתרי שידוכים באינטרנט, שלא יוצא מכך משהו רציני, ומעבר לכך מעורב בכך המון בעיות שאין ברצוני לפרט. לכן, אני מאוד ממליץ לך, במקום שבו אתה נמצא, לפנות לארגון בשם ראש יהודי בתל אביב, שהוא הקים לפני כמה שנים מרכז לשידוכים לחוזרים בתשובה, והם עובדים ממש ממש יפה. אתה מוזמן להיכנס לקישור הבא ולהתרשם. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: סמכות ח : הינני יהודי מתחזק ואני נתקלתי במחסום אני צריך שיעזרו לי להבין את גזרות ח, מי נתן להם את הסמכות לקבוע חוקים? לקבוע איסורים? ה בפירוש אומר "לא תוסיפו על הדבר אשר אנכי מצוה אתכם - ולא תגרעו ממנו" הדבר איננו מדבר רק על מצוות אלא על כל דבריו בתורה. והרי הוספת איסורים פירושה הוספה על דבריו של ה שהם למעשה כפירה? שאלה אחרונה, שלפי מה ששמעתי מי שאינו מאמין בח אז הוא לא נחשב יהודי? יש פה סתירה רצינית בין דברי ה לדברי אדם וכמובן כולנו יודעים מי בא קודם
תשובה: ב"ה מאוד נהנתי מהשאלה היפה שלך. תורת ה' תמימה משיבת נפש. היא שלמה ונפלאה ולכן כל מי שמוסיף עליה פוגע בה, מראה כאילו היא חסרה, כאילו היא לא משמים, אלא שיקול של אדם, שיש מקום לחשוב להוסיף או להוריד. אבל אנו שיודעים שתורת ה' היא משמים, היא שלמה, לא שייך להוריד מצוות או להוסיף. ובכל זאת נאמר בתורה "לא תסור מן הדבר אשר יגידו לך ימין ושמאל". ה' מצווה אותנו בתורה ללכת לפי מה שיאמרו לנו גדולי הדורות, לפי חכמנו זכרונם לברכה, ולכן לא יכולה להיות סתירה בין שני הדברים. וכיצד תסתדרים הדברים? חשוב לדעת, שהאיסור להוסיף או לגרוע בתורה הוא רק כשמשנים בתורה עצמה, ואומרים שדבר שכתוב בתורה לא נכון, אך אם אדם מוסיף כל מיני דברים ואומר באופן חד משמעי שהוא לא מהתורה, אין בכך בעיה. ולכן, אם חכמים אומרים שאסור לעשות משהו, ואותו דבר לא כתוב בתורה שאסור לעשות אותו, הם מגדירים אותו כאיסור מדברי חכמים, ויש לו הלכות אחרות, הגדרות אחרות, וממילא גם מעמד אחר. כשהם מעמידים זאת את דבריהם, הם אומרים לנו שהם לא מוסיפים לתורה אלא מורים לנו איך לשמור את התורה. מעבר לכך, כל דברי חכמים תפקידם הוא רק לשמור עלינו באופן הנכון, שלא נסטה מקיום התורה, אלא נחיה לפיה, ונשמור על עצמנו לקיים את המצוות של התורה. הם נועדו להרחיק אותנו מחטאים, או להוביל אותנו לקיום המצוות. לכן ודאי שאין בעיה בדברי חכמים, שהם לא משנים בתורה דבר. ביחס למי שאינו מקבל את דברי חכמנו זכרונם לברכה, מובן הדבר שהוא הולך לפי דת אחרת, שהרי התורה עצמה ציוותה שנלך לפי החכמים, ולכן ודאי שתוצאה מכך תהיה שהוא יצא מכלל ישראל, אין זה עונש, אלא עובדה מציאותית, שכל מי ששינה בתורה, בסופו של דבר מצא אותו מחוץ לעם ישראל, שנשאר מסור לאמת של התורה. ידידי, יש עוד המון מה להאריך, ואם תרצה אשמח להיות בקשר דרך האימייל שלי, לענות ולעזור בכל מה שאוכל. הרב יצחק גרינבלט zahig1 gmail.com
שאלה: הרב קוק והבן איש חי: האם היה קשר בן הרב קוק לבן איש חי? (במכתבים וכדו )
תשובה: לפי הנראה לא היה קשר כזה.
שאלה: גמילות חסדים במד"א: האם התנדבות במד"א נחשב כגמילות חסדים?
תשובה: הצלת חיים וגם ריפוי הם בגדר גמילות חסד, ואשר על כן התנדבות אמורה להיות מצווה גדולה. אבל היא צריכה להיות על פי ההלכה בצניעות הראויה, ולצערנו זה לא מתבצע במד"א. לפני יותר משנה פניתי למד"א ונפגשתי עם בכירים בארגון. זה היה אחרי כתבת תחקיר שהייתה בעלון עולם קטן שעלו בה בעיות חמורות שגרמו בחלק מהמקרים לפירוק משפחות. העליתי בפניהם את הבעיה. לצערי, הנהלת מד"א גילתה זלזול מוחלט בעניין הזה. למרות או בגלל, שהציבור הדתי לאומי הוא חלק גדול מאוד מהמתנדבים שלהם, הם חושבים שאנחנו ב"כיס" שלהם. הם לא עשו אפילו צעד אחד לקראת פתרון למרות שהפתרונות פשוטים ולא אמורים לעלות הרבה כספים. חבל שאנשים מזלזלים ולוקחים את הציבור הדתי לאומי כמובן מאליו. המשך לזלזול הזה הוא הזלזול של מד"א בציבור שגר ביהודה ושומרון, וניסיונות הטעיה בהורדת סמלי המדינה, כאילו הם מדינה בתוך מדינה. אם תוסיף את כל זה לפרשיות השחיתות שמצאו בארגון הזה, תבין שחלק מהראשים שלהם זחוחים. הם חושבים שבגלל שהם עוסקים בפעולה חשובה של הצלת חיים מותר להם לזלזל באחרים. זכויות המנהלים לא גדולות יותר מזכויותיו של כל מתנדב, וחבל שהם מתכסים בכסות של הצלת חיים ומזלזלים באחרים. יש אפשרות להציל חיים גם בלי מד"א. הציבור החרדי הקים את 'הצלה' ואני חושב שהציבור הדתי צריך לומר להנהלת מד"א כי אם הם ימשיכו בזלזול שלהם - הם ימצאו אותנו ביחד עם הציבור החרדי ב'הצלה' ולא במד"א.
שאלה: להעמיד עובד בניסיון: השאלה להלכה אך לא למעשה. האם ניתן להעמיד עובד בניסיון ללא ידיעתו כדי לבדוק את יושרו? (כלומר, להניח למשל סכום כסף ולבדוק האם יעמוד בפיתוי וכדו ) האם אין בזה גדר של לפני עיור או שאולי אם יעמוד בניסיון יהיה זה לטובתו ולטובת המעביד שלא יחשוש לו. שמעתי שיש תשובה של בעל ישכיל עבדי המתיר את הדבר אך לא הצלחתי למצוא את המקור המדויק.
תשובה: לענ"ד, מותר.
שאלה: להכניס תוכן למפגשים משפחתיים: רציתי לשאול בבקשה איך אפשר להכניס יותר תוכן למפגשים המשפחתיים שיש לפעמים סתם (פעם עד שלוש בשנה), ולפעמים בחנוכה וכדומה. בסך הכל גם מצד אבא וגם מצד אמא המשפחה שלי שומרת תורה ומצוות ממוצעת, דתי לאומיים. אחד האחים של אבי ובניו לא שומר תורה ומצוות, ואשתו חזרה בתשובה לפני כמה שנים (קצת מקצינה- רוצה ללמוד כל היום תורה ולהתרגש מהתורה), ואני רוצה ללמוד כמה שיותר זמן וכמה שיותר תורה. אני מבין ורוצה להיות שותף במפגשים המשפחתיים, אבל לשבת כמה שעות ורק לדבר דברי חולין ולאכול זה בעיה בשבילי. הענין הוא שגם אמי ואבי רוצים להכניס תוכן למפגשים, ונראה לי שגם הצד של אמי ישמחו (כולם שם עובדים אבל אוהבי תורה עם ברוך ד 3-5 ילדים לפחות) ואח אחד של אבי ומשפחתו ג"כ באותה רמה תורנית אבל הצד של אבי יותר שקטים מהצד של אמי ורק אחיין אחד משם התחתן בינתיים. אחותי וגיסתי עשו פעילות קצרה במפגש שהיה עם הצד של אמי בחנוכה, ואני אמרתי דבר תורה, וסבי מצד אמי ודוד ואחיין מצד אמי (וחלקית גם עוד בת דודה) הם ג"כ ברי הכי, אבל זה לא מספיק. האם צריך באמת לשבת ככה כמה שעות? עוד משהו: תמיד השדלתי לנסות להשתתף בדבורים (דבורים נקיים) מעט, ואולי מצד הנסיון ללמוד תורה הרבה קצת אבדתי את זרימת הדיבור.
תשובה: ראשית, חשוב במפגשים משפחתיים גם לדבר שיחות חולין, שהרי יש בזה גיבוש למשפחה ולא כולם בנויים ללמוד כל רגע. אבל וודאי שיש ערך חשוב בהכנסת תוכן רוחני לכל מפגש. כל משפחה צריכה לבדוק את הסגנון שלה ולהתאים לעצמה תוכן למפגש. דבר תורה הוא רעיון טוב אבל לפעמים לא לכולם יש סבלנות לשמוע אותו. לכן כדאי להכין דבר קצר עם מסר ברור ודוגמאות יפות. כמו כן, ניתן לארגן משחק לילדים (ובדרך כלל המבוגרים שמחים להצטרף) עם התוכן של הימים האלו. ניתן גם לארגן דבר דומה ברמה המתאימה למבוגרים. לעיתים גם סירטון מעניין יכול לעשות את העבודה. כמו כן, אתה יכול להעלות נושא לדיון בתוך קבוצה מצומצמת בעניין תורני רחב שאתה יודע שמעניין חלק מהמשתתפים. אתה גם יכול באמצע לעסוק בעניינך.
שאלה: עילוי נשמה: אם אני רוצה ללמוד להתפלל לתת צדקה לעילוי נשמת פלוני, האם אני מוכרח לדעת את שמו המלא יחד עם שם אביו, או שמספיק שאני יודע במי מדובר?
תשובה: מספיק לדעת במי מדובר.
שאלה: קדושתה של עכו לענייני ארץ ישראל: בכפר יאסיף ישנו בית קברות בו יתכן וקבורים בין היתר הרמח"ל וגאונים אחרים. הם קבורים שם כי היה ספק לגבי היות עכו חלק מארץ ישראל. שאלתי היא מה נשתנה מימי הרמח"ל- 1747 למניינם ועד ימינו שהיום ברור, אני חושב, כי עכו היא חלק מא"י?
תשובה: וברכת ד' אינני יודע מהו המקור לדברים שספרת אודות הכפר. בכל אופן עכו נדונת בגמ', וכנראה החלק הדרומי נכבש והצפוני לא נכבש על ידי עולי בבל. כל זה לעניין מצוות התלויות בארץ (קדושה שניה) וטומאה וטהרה אבל לעניין ישיבת ארץ ישראל היא חלק מארץ ישראל. אמנם יש דעות שבמקום שלא נוהגים כל המצוות התלויות בארץ מעמד ארץ ישראל הוא נמוך יותר אבל לכו"ע עכו כלולה בגבולות שנתנו לאברהם ולבני ישראל בקדושה הראשונה שהייתה בימי יהושע, למרות שאת עכו לא הורישו בני מנשה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הטבלת מכונת קפה: רכשנו מכונת קפה חשמלית. רצינו לדעת האם וכיצד להטביל?
תשובה: אם יש חשש להטביל במים מומלץ לתת לנכרי במתנה ולבקש שישאיל להם את המכונה ויסבירו שזה ענין דתי. אם יש צורך, יתנו לו משהו. לפעמים ניתן להטביל וליבש בשמש, כגון: קומקום רגיל.
שאלה: מיץ לימון בשבת: חנוכה שמח, רציתי לשאול בבקשה האם מותר לסחוט לימון לכוס מים על מנת לשתות מיד בשבת? אם יש לי חצי לימון בתוך כוס מערב שבת והוא מטיף מיץ לכוס במהלך השבת. האם מותר להשתמש במיץ זה במהלך השבת לשתיה? (למעשה לא עשיתי דבר זה נולד מעצמו). ב מראש ושבוע טוב
תשובה: 1. לשיטת מרן אסור רק זיתים וענבים. המ"ב מחמיר ואוסר ויהודי אשכנז נהגו להחמיר. האגלי טל מתיר ואומר כיוון שזה לא ראוי לשתיה מצד עצמו מותר גם ליהודי אשכנז. לכן, אם אתה פוסק כמחבר, מותר. יהודי אשכנז יחמירו כמ"ב ובשעת הצורך ניתן להקל. 2. מותר.
שאלה: הפרדת ציציות על פי ערוך השולחן: לכבוד הרב. 1.למה הרב ערוך השולחן מתכוון באומרו "אם הם ציצית טובים חלקים שאינם נסבכים א"צ לעולם להפרידם. האם ציציות שלנו הן כאלו? 2.הרב ערוה"ש כותב בנוס ף(אני לא מוצא את זה עכשיו) שעיקר החיוב להפריד הוא בציציות בין תכלת ללבן, האם יש לכך נפקא מינא בימינו?
תשובה: רוב הציציות היום אכן טובות וחלקות ולא צריך להפרידם.